钦定古今图书集成/明伦汇编/氏族典/第074卷 > 朱冠
## 钦定古今图书集成/明伦汇编/氏族典/第074卷 > 朱冠

按《河南通志》：“冠字仲瞻，固始人。正德初，举进士，授监
察御史。辛未，奉命清察两淮鹾政，疏陈四事，上嘉纳
之。壬申，寇陷固始，冠父纪、母李氏及其妻王氏皆被
害。冠闻变，一恸而绝，久之始苏，遂绝意仕进，屡荐不
起。嘉靖初，迁江西按察司佥事。冠不获已，乃单骑之官。居一月，复上章乞归。”